Source: http://aura.cloudnc.fi/fi-FI/Toimielimet/Kunnanhallitus/Kokous_2462019/Talousarvion_raami_vuodelle_2020(2083)
Timestamp: 2020-02-29 13:58:30+00:00
Document Index: 4383202

Matched Legal Cases: ['§ 128', '§ 121', '§ 122', '§ 123', '§ 124', '§ 125', '§ 126', '§ 127', '§ 129', '§ 130', '§ 131', '§ 132', '§ 133', '§ 134', '§ 135', '§ 136']

Talousarvion raami vuodelle 2020 | Aura
Talousarvion raami vuodelle 2020
Kunnanhallitus, kokous 24.6.2019
§ 128 Talousarvion raami vuodelle 2020
AurDno-2019-313
Kunnan taloudellinen tilanne on kokonaisuutena hieman parantunut viimeisen kolmen vuoden aikana. Taseen alijäämät on saatu katettua ja lainamäärä on jonkin verran pienentynyt. Lainamäärä on tällä hetkellä hieman alle 3000 euroa asukasta kohden, kun koko maassa vastava luku on hieman yli 3000 euroa.
Tilastokeskuksen keräämät tilinpäätösten ennakkotiedot kertovat kuntien talouden heikentyneen vuonna 2018. Heikentymisen taustalla vaikuttivat toimintakulujen kasvu sekä verotulojen ja valtionosuuksien muodostaman verorahoituksen pieneneminen edellisvuoden toteutuneisiin tilinpäätöstietoihin verrattuna. Etenkin näiden johdosta kuntien vuosikate heikkeni 1,2 miljardia euroa, jolloin se oli yhteenlaskettuna 2,1 miljardia euroa.
Kuntien verotulot vähenivät ennakollisten tietojen mukaan 118 miljoonaa euroa eli 0,5 prosenttia edellisvuodesta. Verotulojen väheneminen johtui enimmäksi osaksi tuloverojen osuuden pienentymisestä 166 miljoonalla eurolla. Kuntien osuus yhteisöverojen tuotosta väheni 23 miljoonaa euroa, mutta kunnat saivat kuitenkin edellistä vuotta enemmän muita verotuloja. Kunnille ohjautui kaikkiaan 45 miljoonaa euroa edeltävää vuotta vähemmän valtionosuuksia, mikä merkitsi 0,5 prosentin pienentymistä kyseisessä tuloerässä.
Auran kunnan osalta ennusteiden mukaan verotulot ja valtionosuudet kasvaisivat vuonna 2020. Kokonaisuus huomioiden kunnan talouden tulisi kestää 1,4 prosentin suuruinen menojen kasvu. Tällä hetkellä ei ole tietoa vuoden 2020 työ- ja virkaehtosopimusten mahdollisista palkkojen korotuksista. Talousarvion raami vuodelle 2020 olisi tämän hetken arvion mukaan käyttötalousmenojen osalta seuraavanalainen:
Toimielin Raami Muutos %
Tarkastuslautakunta 12 700 1,43
Kunnanhallitus 1 280 000 2,06
Perusturvalautakunta 11 980 000 1,48
Sivistyslautakunta 6 988 000 1,50
Vapaa-aikalautakunta 178 500 1,52
Tekninen lautakunta 2 467 000 1,48
Raamissa edellytetään, etteivät toimintatuotot saa jyrkästi laskea millään toimialla. Koska Pöytyän kansanterveystyön kuntayhtymä kasvatti Auran kunnan osalta talousarviota vuodelle 2019 noin kuudella prosentilla, uutta kasvua vuodelle 2020 ei voi hyväksyä.
Kunnanhallitus päättää antaa talousarvion 2020 valmisteluun edellä kuvatun raamin. Lisäksi kunnanhallitus päättää antaa Pöytyän kansanterveystyön kuntayhtymälle talousarvion valmisteluun maksimissaan vuoden 2019 kustannustason.
Pöytyän kansanterveystyön kuntayhtymä, Auran kunnan toimielimet
§ 121 Kokouksen laillisuus ja päätösvaltaisuus
§ 122 Pöytäkirjantarkastus
§ 123 Kunnan edustaja kutsuntoihin 2019
§ 124 Varsinais-Suomen sosiaali- ja terveydenhuollon järjestämissuunnitelma
§ 125 Koulukuraattorin virkavapaa-anomus
§ 126 Säästökallion kunnallistekniikan rakentaminen
§ 127 Päällystystyöt 2019
§ 129 Aurajoki-säätiön toiminta-avustus vuodelle 2019
§ 130 Talouden toteutuminen tammi- ja toukokuussa 2019
§ 131 Kiinteistön Asema II ostaminen
§ 132 Pöytäkirjojen tarkastaminen ja nähtävänäpito 1.6.2019 alkavalla toimikaudella
§ 133 Kunnanhallituksen kokousten aika ja paikka 1.6.2019 alkavalla toimikaudella
§ 134 Kunnanhallituksen kokouskutsujen/esityslistojen lähettäminen 1.6.2019 alkavalla toimikaudella
§ 135 Kunnanhallituksen edustajien valitseminen lautakuntiin 1.6.2019 alkavalle toimikaudelle
§ 136 Kunnanvaltuuston 17.6.2019 pitämän kokouksen päätösten laillisuus ja täytäntöönpano